open-index/open-wikipedia-markdown huggingface dataset:
Francesco Botticini

**Francesco di Giovanni Botticini** (vers 1446-22 de juilet 1498) 'tait eun peinteus italian qùi vivait oû c'menchement de la Renaissaunche. Il apprit s'n ouvrage d'aveu Côme Rosselli et Andrea del Verrocchio. I fut naé à Flleurence en 1446 et no le counaît, pîqù'i paingnit la fanmeuse peinteure de l*'Assoumptioun  de la Vyirge*; i mourrit en 1498. 

## S'n ouvre dé peinte
Pouor c'menchi, il 'tait d'aindyi d'eun peinteus pus fanmeus que li, le dénoumaé Neri di Bicci. Mais eun miot ampraés ; i s'ouvrit eune pétite bouotique ioù que no venait li c'maundaer des peinteries, ch'tait pouor décoraer d's égllises et des châtiâos. Ch'est coume cha qùi li feut quemaundaé de peinde lé cllôtre dé l'égllise d'Empoli. Fâot paé oumbélyi de dire qù'i gùettait reide byin coument que Botticelli peingnait, et i fesait coume li, pouor l'estyle. Ch'est pouorqùi !

## Gallery

Image:Francesco di Giovanni Botticini - Saint Sebastian.jpg|Saint Sebastien
Image:CeciliaValerianTiburtius.jpg|Sainte Cécile, SS. Valérien, et Tiburce
Image:Francesco_Botticini_-_The_Assumption_of_the_Virgin.jpg|L'Assoumptioun de la Vyirge
Islam

L' **Islam** est eune èrligion. Ch'est la deuxième pus grande èrligion du monde (auprès la Chrêtchienneté). Les criyants d'Islam ont nom les Musulmans: y'en a dans les 1.4 billions d'ieux. L'Islam est ieune des trais grandes èrligions dites d'Âbréhan (auve lé Judaïsme et la Chrêtchienneté) et les Musulmans atchil'yent des prophètes, acanté les Juis et les Chrêtchiens, coumme par exempl'ye Âdam et Moïse. Pouor d'ieux, Jésû est un prophète mais i' n'est pon l'Fis d'Dgieu. Les Musulmans craient qu'Mahoummé 'tait l'drein des prophètes – l'Islam siet chein qu'Mahoummé ensîngnait en Arabie au  et chein tch'est êcrit dans l's êcrituthes d'Islam tch'est l'livre tch'a nom l'Coran.

## Crianches

Les crianches les pus împortantes dé l'Islam sont les *Chîn Pilièrs d'Islam*.

### Dgieu
L'Islam est eune èrligion à un Dgieu. Nou l'appelle *Allah* (tchi veurt dithe *dgieu* en Arabe). Lé preunmié pilyi d'Islam est la dêcliathâtion qu'i' n'y'a qu'un dgieu est qu'Mahoummé est san prophète. Les cheins tchi veulent en véthité dév'nîn des Musulmans ont à dêcliather d'même en présence dé têmouains.

### Priéthe
S'lon l'deuxième des pilièrs, un Musulman a à prier chîn fais par jour. Y'a des règl'yes pouor les heuthes et coumme tchi prier.

### Charité
Les Musulmans ont à donner ès pauvres.

### Jeunée
Les Musulmans pratiquent la jeunée, sustout duthant l'mais Islamique dé Ramadan. Touos les Musulmans sont s'posés d'jeûner d'la sinne dé jeu jusqu'au couochant duthant l'mais d'Ramadan, excepté les cheins tchi sont malades ou sus l'âge, en viage, et les femmes tchi nossent ou tchi sont dans lus flieurs.

### Pèlerinnage
Touos les Musulmans tchi sont capabl'yes ont à aller en Mecque au mains eune fais dans la vie. Chu pèlerinnage a nom *hadg*.

## Lé Coran
S'lon les crianches dé l'Islam, les êcrituthes fûtent êcrites par Mahoummé s'lon l'èrcitâtion dé l'ange Gabriel.
 islamhouse

## Les maîsons d'priéthe
Un bâtisse où'est qu'les Musulmans lus rassembl'yent à seule fîn d'prier ont nom eune *mosquée*, eune *mosque* ou eune *mostchie* (en Arabe: مسجد *masjid*). La preunmié mostchie fut fondée en Mecque.
Fache

La **fache** d'eune pèrsonne est la partie dé d'vant d'la tête, tch'est composée coumme siet:

* lé *[[front]]*
* les *[[soucile]]s*
* les *[[Yi|ièrs]]*
* les *joues* ou *jaues*
* l' *[[nez]]*
* la *[[bouoche]]*
* les *[[mâchouaithe]]s* ou *[[mâchouaile]]s*
* lé *moton*
* et ofûche les *[[ouothelle]]s*

Les hoummes ont ofûche eune moustache ou eune barbe.

Atout d's expressions ou des grîngnes, nou peut commeunitchi des sentiments: par exempl'ye, un clyîn d'yi, un souôri. 

Les gens lus r'connaîssent par la fache.

Y'a d'aut's choses tch'ont des faches. Y'a des bêtes tch'ont des faches, sustout les prînmaux. Eune hôlouoge a eune fache sus tchi l'heuthe est mouontrée. Nou dit qu'la fache est l'bord l'pus împortant dé tchiquechose – par exempl'ye eune pièche mouontre la fache du rouai ou d'la reine ou d'eune aut' pèrsonne împortante ou ofûche un sŷmbole.

## Gal'lie

George3coin.jpg|la fache d'un êtchu
NuertingenStadtkirche060430.JPG|la fache d'eune hôlouogela fache d'énne ôloge
Poker-sm-242-Kc.png|lé rouai, la danme et l'valet sont les faches d'eune gamme dé cartes
Pensée.jpg|eune fache dé cat est eune flieur
Welle Nabe Verbindung01.jpg|la fache d'un moueu


## Viyiz étout
* Anatonmie
Cravate

* **cravatte**, **étcherpe**
* **cravatte**

Eune **cravate** est un habit. Ch'est eune longue pièche dé marchandise qué nou porte lé tou du co. Nou met eune cravate à seule fîn dé s'caûffer ou dé s'protégi du vent ou d'la plyie, mais y'a des cravates qué nou met pouor la mode, lé statut, ou coumme partie d'un euniforme.

Ch'est bein pôssibl'ye qué l'mot *cravate* veint d'la Croatie et qu'la mode des cravates tchi rempliaichit la mode des grands colièrs en Ûrope du  fut înspithée par chein qu'les Croates portaient à chu temps-là.

Les cravates d'oeuvre peuvent êt' hardi longues, et dé couôteunme nou les laîsse pendre sus l's êpaûles ou les touône eune fais ou deux l'tou du co, mais nou peut l's amather atout un noeud étout.

Les bliouques en souaie ou en coton d'vîntent les cravates tchi 'taient dêv'loppées pouor lé  ont 'té portées par l's hoummes auve un fa, mais d'pis l's années 1960 la mode a 'té pustôt pouor allouer ès hoummes, sustout dans l's îndustries dites créatives, d'aller sans cravate.

Eune papillote est eune manniéthe dé cravate tch'est eune bliouque tchi n'pend pon ava.


Image:Necktie.jpg|eune cravate en souaie
Image:2 Silk Bow Ties.JPG|des papillotes
Néthe Mé

La **Néthe Mé** est eune mé entouothée d'tèrre entre l'Ûrope et la P'tite Âsie.

Oulle a 1,150 km d'laize et 600 km dé haut, et oulle a eune susfache dé 413,000 km2. La Néthe Mé est liée l'travèrs du Dêtrait d'Kèrtch à la p'tite mé au Nord tch'a nom Mé d'Azov et au Sud oulle est liée à la Mé du Mitan par lé Dêtrait d'Constantinopl'ye, la Mé d'Marmara et l'Dêtrait des Dardanelles.

Par les bords d'la mé, y'a ches pays-chîn: la Turtchie, la Bulgarie, la Roumanie, l'Ukraîne, la Russie et la Géorgie.
Sicile

La **Sicile** est la pus grande île d'la Mé du Mitan. Ch'est eune région d'l'Italie, tch'a eune susfache dé 25,700 km² et eune populâtion dé dans les 5 millions d'pèrsonnes. L'île est s'pathée d'la grand' tèrre dé l'Italie par lé Dêtrait d'Messinne.

Parmi les villes les pus împortantes y'a Palèrme (*Palermu*) tch'est la capitale dé l'île, Catanne (*Catania*), Messinne (*Missina*), Radguse (*Ragusa*), Sithatchuse (*Saragusa*), Enna, Caltanissetta (*Nissa*), Trapani et Agrigento (*Girgenti*).

Etna est la pus haute montangne dé feu en Ûrope.
Montangne dé feu

Eune **montangne dé feu** ou **montangne brûlante** est eune montangne tch'a 'té grée par l'action volcannique d'la tèrre et poussée par l'rotchi fondu dé d'dans la Tèrre.

## Des montangnes dé feu à r'mèrtchi
### Ûrope
* Etna est la pus haute montangne dé feu en Ûrope.
* Vésuve

### Améthique
* Mont Sainte Hélène

### Antarctique
* Mont Érébus
Empoli

**Empoli** est eune c’mmeune de la provinche dé Flleurence, en Toscanne. O est bâtie sus le flleuve de l'Arno, à 37 km dé Pise. Âotefeis, no l'appelait *Emporium* (cha veurt dire « marchi » oû temps ès Romains, dauns l'Auntiqùitaé. Ch'est eune ville qù'a des reues touotes pyirraés dé depis des syiclles, et ioù qù'i y avait des fabriques dé capiâos de pâle. 

Oû , il est dé remerque dé se souovenin que les Gibelins tintent ilo eune dgiète (1260)).

## Viyiz itou
Êtricitaé

*  **êtricitaé**
*  **êlectricité**
*  **électrique**

L’**êtricitaé**, ch'est-i seûment eun transport dé qùiques cherges êtrîques ente les bouots de la matyire, mais en pusuurs manyires. Pouor les gens de scienche byin en souen de coumprenre touot cha, i disent qùé l'êtricité est quasi parêle âo manniétisme. Ch'est pouorqùi qu'il ount inventaé le mot d'êtromanniétisme, pouor y câosaer dé touos cha qù'est êtrîque et de cha qù'est itou maniétique.

Quaund avint le , d'âotes gens de scienche, ch'tait des physiciens aperchevaunts, il ount coumprins à cha que pouvait servi l'êtricitaé. Coume dé raisoun, le temps de la segounde révolutioun industrielle fut f'sablle et achteu, l'énergie êtrîque sé veit de partouot.

## Nateûre de l'êtricitaé
Coume pouor préchi du peids, préchi d'eune cherge êtrîque ch'est dire eune chose abstraite. Cha aingue à coumprenre qùé l'étricitaé se transporte d'eun bouot de matyire à eun'âote : ch'est pouorqùi que no peut dire qué persoune n'en a janmais veu. Cha que no peut diren ch'est qù'i y a déeus mannyires dé cherge, qùi sount aparagaées l'eune l'aôte : eune cherge pus (merqùie "+") et eune cherge mouens (merqùie "−").

Lé pus ĥale sus le mouens et s'y aĥoque coume dé fait : à contrébord, lé pus et le pus se rejettent, coume lé mouens et mouens. Cha s'oppose.

Ainchin, quaund eune partitchule a oûtaunt de cherges pus et de cherges mouens, no dit qu'ôle est neûtre.

## L'êtricitaé estatique
Dauns la matyire, y a d's atômes, et i sount fait d'eun pépin d'atôme do des protouns et des neutrouns chergi en pus, et touot à l'entouor, sâoticotaunt en ratoupinaunt, y a d's êlectrouns de cherge mouens. Coume i sount du maême noumbe, ch'est itou neûtre. 

Mais, si no bouissoune qùiques morciâos de matyire enter ieus (coume du pllastique d'aveu de la lanne), l's électrouns s'émôquent, l's euns s'en vount sus l's âotes et détouorbent touot l'éqùilibe. N'y pus de cherge neûtre. Eun morcé de balloun peut ainchin aĥoqùi des g'veurs ou des pouels.

No câose d'êtricitaé estatique, rapport és cherges qùi ne peuvent paé se cachi et s'n alaer. O sount damnaées à restaer. 

## Le couoraunt

Pouor portaer du couoraunt êtrîque, fâot des métâos cachous, qùi pissent coundyire l's électrouns d'eun atôme sus l'âote : cha peut iête du fé, du tchuuvre, ou en enco de l'iâo salaée, le côr dé l'houme, du graphite, et no ne sait... touot cha qùi peut aindyi les cherges à trissaer.

Pour avaer du couoraunt, i fâot que cha chirtchule byin par eun fi, sauns mérouote, et quaund qùé le fi est paraé, i fâot faire faire eune fâoque dé puissaunche êtrique ente les déeus bouots. Et pouor cha, no deit avaer eun moteus, ou eun générateus, coume eune dynamo sus les vélos. L'énergie bouogeaunte qùi fait touornaer le moteus fait se naqùi de l'êtricitaé.
Eunivers

*  **Eunivers**
*  **Unnivèrs**
*  **Univers**

**Eunivers**, ch'est eun mot inventaé pouor noumaer touot l'urdi de la Criyatioun. Cha veurt dire que no-z-y met touotes les galaxies et le vide à l'entouor de lli, jûque ès bords du ĥâot-bouot. Lé mounde, ioù que vit l'houme, n'est qù'eun bouot de l'eunivers. 

Qùique seit qùi vâot tréjouos et partouot dauns l'eunivers, no dit que ch'est *euniversé* (ou *euniverselle*). 

Les gens de scienche qùi gùettent dé praés l's effets dauns l'eunivers fount de la côsmologie. Et dé depuis des millénaires, byin d's houmes sé sount affrountaés sus s'n âge. Les *criyatiounistes* creient qùi n'est pas pus vuus que 5000 auns, rapport ès âges des prophètes dé la Biblle. Mais achteu, no dit que l'eunivers feut criyaé v'la pussurs millards d'annaées.

## Viyiz itou
* galaxie
* solé
* pllanète
* systême solaire
Counqùet de l'Aunglléterre (1066)

*  **counqùet de l'Aunglléterre**
*  **contchête Nouormande**

Le **counqùet** du reyoume d'Aunglléterre en 1066 est eune morcé d'histouère de chu pais-lo et de la duchie de Normaundie. Ch't annaée-lo, Gllâome lé Counqùéraunt s'n alit outrémé d'aveu ses gens, ses quevalyis et ses bâtiâos pouor ravi la couorone aungllèche à Ĥéroud, qùi la vouolait pouor li.

Les Normaunds assâotitent à Pévensey, et acrasitent l's Aungllèches dé Ĥéroud à la batâle dé la Batâle (*Battle*).
1169

|
**** |




Annaées 1140 | Annaées 1150 | **[[Annaées 1160]]** | Annaées 1170 | Annaées 1180



1164 | 1165 | 1166 | 1167 | 1168 | 1169 | 1170 | 1171 | 1172 | 1173 | 1174

 

----

*Chute page sé rapporte à l'annaée *'1169** du [[calendri grégorian]].''</div> 




== Histouère dé l'annaée : ==

=== Mounde ===
*

=== [[Ûrope]] ===
*Les [[Nouormands]] lanchîtent eune învâsion d'l'[[Irlande]] auve lus parchonnièrs Irlandais.
---------
=== [[Duchie de Normaundie]] ===
* 
===== [[Îles normaundes]] =====
*[[Guernési]] :
*[[Jèrri]] :

== Biâos-Arts & tchulteure ==

* 

== Scienches & techniques ==

*

== Naitaé et mort dé persounes fanmeuses ==

* **Viyiz les pannelaées espéciales, là-dessouos :'''
Saint Andri (Guernési)

**Saint Andri** est énne paraesse en Guernési.

Les St. Andrillais saont mênoummaïs les *croinchaons*.
Saint Pierre Port

**Saint Pierre Port** est énne paraesse en Guernési. La Ville est la capitale.

Les Villais saont mênoummaïs les *cllichards*.
Saint Samsaon (Guernési)

**Saint Samsaon** est énne paraesse en Guernési.

Les St. Samsaonnais saont mênoummaïs les *[[roîne]]s*.
Tortévas

**Tortévas** est énne paraesse en Guernési.

Les Tortévalais saont mênoummaïs l's *[[âne]]s à pid dé[[ ch'fa]]*.
Trouaie

**Trouaie** (en Grèc: Τροία, *Troia*, étout Ίλιον, *Ilion*) 'tait eune ville d'la P'tite Âsie bein connue dans la légende et dans les poésies épiques dé Homèr. La Dgèrre dé Trouaie et l'histouaithe du j'va dé Trouaie sont liées auve la ville.

La ville fut passecrite et sa situâtion fut oubliée pouor des siècl'yes. Y'en avait tchi criyait qu'la ville n'avait janmais existé et qué l'histouaithe 'tait raîque eune histouaithe à l'entou d'l'âtre racontée dans les touos vièrs temps.

Dans l's années 1870, un archéologiste Allemand tch'avait nom Heinrich Schliemann sé d'mentit d'la dêfouithie d'un mondrîn app'lée Hisarlık par les Turcots. I' trouvit l's êqu'sîns dé tchiques villes l'ieune sus l'aut' tch'avaient d's âges entré l'Âge dé Bronze et l'temps des Romains. I' dêcliathit qu'la ville Trouaie I, ou pus tard Trouaie II, 'tait la ville d'la Dgèrre dé Trouaie.

Des dêfouithies tchi siévîtent identifyîtent 9 villes:

*Trouaie I: 3000-2600 d'vant l'Christ
*Trouaie II: 2600-2250 
*Trouaie III: 2250-2100
*Trouaie IV: 2100-1950 
*Trouaie V: 20e – 18e siècl'yes d'vant l'Christ
*Trouaie VI: 17e – 15e siècl'yes d'vant l'Christ
**Trouaie VIh: Âge dé Bronze tardive, 14e siècl'ye 
*Trouaie VIIa: dans les 1300 – 1190, (ch'est à craithe la ville d'la Dgèrre dé Trouaie).
*Trouaie VIIb1: 12e siècl'ye
*Trouaie VIIb2: 11e siècl'ye
*Trouaie VIIb3: jusqué dans les 950 
*Trouaie VIII: dans les 700 
*Trouaie IX: Ilium, ville Héllenistique, 1é siècl'ye d'vant l'Christ
Rouoge Mé

*  **Rouoge Mé**
*  **Rouoge Mé** ()

La **Rouoge Mé** est eune mé tchi s'trouve entré l'Afrique et l'Âsie, jouaingnant par l'Vouêt l'Djibouti, l'Eritrea, lé Soudan, l'Êgypte, par l'Nord en partie par l'Êgypte et l'Israël, et par l'Êst lé Jourdain, l'Arabie Saudi et l'Yemen. La mé est liée auve l'Ochéan Îndgien par l'Sud l'travèrs du dêtrait d'Bab el Mendeb, et d'pis 1869 auve la Mé du Mitan l'travèrs du Canné d'Suez.

La mé a dans les 1,900 km d'long, 300 km d'laîze au pus grand, et 500 mètres d'avant mouoyen jusqu'à 2,500 mètres d'avant au mitan.
Pâraisse

*  **pareisse**
*  **pâraisse**
*  **paraesse**
* 

Eune **pâraisse** est un betchet d'adminnistrâtion, ofûche lé tèrrain tch'est sèrvi par eune églyise, ofûche eune meunicipalité, ofûche les deux à la fais.

## Les pâraisses d'églyise
Ch'fut les Chrêtchiens des preunmié siècl'yes auprès l'Christ tch'app'laient en Latîn l'tèrritouaithe seurvîlyi par un êvêque: *parochia*. Dé siette, ches pâraisses dévîntent les betchets dé châque églyise lé travèrs du monde Chrêtchien.

Dans l's êtats Chrêtchiens coumme dé raîson nou faîthait sèrvi les pâraisses à seule fîn d'adminnistrer la populâtion.

## Les pâraisses meunicipales

Dans des pays y'a acouo des meunicipalités tchi sont des pâraisses: 

*en Andorre
* en Angliétèrre
* en Antigua et Barbude
* en Australie: en Nouvelle Galles du Sud
*en Barbade
* ès Bèrmudes
* au Cannada: au Tchubec 
*en Dgèrnésy: *véyaïz [[Paraesses dé Guernési]]*
* la Dominnique
* ès Êtats Unnis d'Améthique: en Louisianne , y'a des pâraisses à la pliaiche des comtés ès aut's êtats
*en Grénade
*en Jamaïque
*en Jèrri: *viyiz [[Pâraisses dé Jèrri]]*
*au Montserrat
* au Portûnga, les pâraisses ont nom *freguesias*
* en Saint Kitts et Nevis
* en Saint Vîncent et les Grénadinnes
Gouvèrneux d'Jèrri

* **gouverneus de Jerri**
* **---**
* **Gouvèrneux d'Jèrri** ()

Lé **Gouvèrneux d'Jèrri**, ou au jour d'aniet, l' **Lieut'nant Gouvèrneux**, est l'chein tchi r'présente lé Rouai ou la Reine en Jèrri.

## Liste des Gouvèrneurs

## Liste des Lieut'nants Gouvèrneurs
Podîn d'Noué

Un **podîn d'Noué** () est un fricot qu'nou mange dé couôteunme à Noué. Ch'est un podîn grée auve des frits, tch'est bouoilli. Lé podîn d'Noué Jèrriais est un podîn d'flieu mais ch'est l'podîn Angliais tch'a rempliaichi l'podîn Jèrriais siez bein des gens en Jèrri.

## Lé podîn d'Noué Jèrriais
:L's îngrédgiens:
*500ml dé flieu 
*250ml dé mies d'pain 
*200g dé gras d'viande mînchi tout p'tit (ou 200g dé beurre) 
*200g dé chucre 
*4 oeux
*des raisîns, des corînthes ou des frits
*d'la muscade (ou d'aut's êpices s'lon san goût)
*deux d'gouts dg'ieau d'vie (s'nou-s'en veurt)

:L'èrchette:
Nou prend pouor c'menchi l's îngrédiens sés (sans les frits) et les mêle dans eune bolle. Nou-s'ajouôte les oeux et d'bat l'mêlange. Nou-s'ajouôte les frits (ofûche nou peut les tremper dans l'ieau d'vie). Nou vèrse lé tout dans eune podinniéthe bein graîssie et nou tchuit l'podîn à l'ieau un coupl'ye d'heuthes.

## Littéthatuthe
:*N'en mangiz pas trop; ch'est m'n'avis,*
:*La ponceraisse ous éthaites, et pis*
:*Ou byîaum'thaites tous, sans doute, m's'amis -*
:*Men podin d'Noué.*
::"Ch'la S'Peut"

## Réféthence
Roumanie

La **Roumanie** est eun pays en Ûrope sus le bord de la Neire Mé. Dé depis le 1yî de jaunvyî 2007, ch'est eun membe de l'Unnion Ûropéenne. Y a 19.638.000 d'habitaunts (2017).

## Viyiz itou
Saint Mathîn

L' **Saint Mathîn** est un p'tit pays en Ûrope tch'est compliètement entouothé par l'Italie. Ch'est la pus vielle républyique du monde. Ch'est l'traîsième pus p'tit pays du continnent.

## Viyiz étout
Chèrvé

Lé **chèrvé** () ès annimaux est l'organne tchi gouvèrne la nèrvéthie centrale. Toutes les bêtes à héthèque ont un chèrvé; siez les bêtes sans héthèque y'a ofûche un chèrvé, ofûche des racachies d'ganglions nèrveurs. L'pus souvent, l'chèrvé est dans la tête, auprès des organnes dé veue, ouïe, goût et sent.

Dans les touos vièrs temps nou soulait craithe qué ch'tait l'tchoeu tchi gouvèrnait la pensée et la pèrsonnalité.

Lé dêv'loppement du chèrvé dans les bêtes à héthèque quémenche par eune dîvision en trais parties tchi d'veinnent chîn parties en tout:

*Rhombencephalon
**Myelencephalon
**Metencephalon
*Mesencephalon
*Prosencephalon
**Diencephalon
**Telencephalon

## Viyiz étout
*Anatonmie
Pâraisses dé Jèrri

**[[Jèrri]]** est dîvisé en 12 **[[pâraisse]]s**:

*Saint Hélyi 
*Saint Saûveux
*Saint Cliément
*Grouville
*Saint Martîn 
*La Trinneté
*Saint Jean
*Sainte Mathie
*Saint Ouën
*Saint Pièrre
*Saint Brélade
*Saint Louothains

## Des compathaîsons des Pâraisses

Toutes les pâraisses dé Jèrri ont l'accès à la mé: Saint Saûveux a la pus p'tite côte des pâraisses (au Di); Saint Pièrre est la seule pâraisse auve deux côtes.

Saint Brélade n'a qu'un vaîthîn – Saint Pièrre.

Saint Cliément est la pus p'tite pâraisse par tèrrain et ch'est la pâraisse auve la pus grande densité d'populâtion. La Trinneté (traîsième pus grande en tèrrain et traîsième pus p'tite en populâtion) a l'mains d'densité.

Par populâtion, Saint Hélyi est la pus grande et Sainte Mathie est la pus p'tite.

Toutes les pâraisses ont eune *[[Salle Pârouaîssiale]]*, excepté Saint Martîn tch'a eune *Salle Publyique*. 
*La pus modèrne des Salles Pârouaîssiales est la cheinne dé Saint Cliément. 
*La cheinne dé Saint Brélade soulait êt' la stâtion dé c'mîn d'fé d'Saint Aubîn et la cheinne dé Grouville soulait êt' eune êcole.

Toutes les Pâraisses sont dîvisées en vîngtaines, excepté Saint Ouën tch'est dîvisé en tchilliettes.

Toutes les Pâraisses sont nommées pouor des saints, exceptés La Trinneté et Saint Saûveux (Grouville est *Saint Martîn d'Grouville*).

### Populâtion (2001)

* Saint Brélade: 10,134
* Saint Cliément: 8,196
* Grouville: 4,702
* Saint Hélyi: 28,310
* Saint Jean: 2,618
* Saint Louothains: 4,702
* Saint Martîn: 3,628
* Sainte Mathie: 1,591
* Saint Ouën: 3,803
* Saint Pièrre: 4,293
* Saint Saûveux: 12,491
* La Trinneté: 2,718

## Les mênoms des Pâraisses

*Les St. Bréladais: les *[[Carpéleuse]]s*
*Les St. Cliémentais et les Grouvillais: l's *Enfuntchis*
*Les St. Jeannais: les Nièrs Tchus, les *[[Nord]]giens*
*Les St. Jeannais, les Trinn'tais et les St. Martinnais: les *Nordgiens*
*Les St. Ouënnais: les *Gris Ventres*
*Les St. Pièrrais: les *Ventres à baînis*
*Les Ste. Mathiais: les *Rouôlots*, les *[[Bourdélot]]s*
*Les Villais: les *Clyichards*
*Les St. Saûveurais et les St. Louothachais n'ont pon d'mênom

## L's êtchussons des Pâraisses

|Saint Brélade
Image:Blason ville uk Saint-Clément (Jersey).svg|Saint Cliément
Image:Blason ville uk Grouville (Jersey).svg|Grouville
Image:Blason ville uk Saint-Hélier (Jersey).svg|Saint Hélyi
Image:Blason ville uk Saint-Jean (Jersey).svg|Saint Jean
|Saint Louothains
Image:Blason ville uk Saint-Martin (Jersey).svg|Saint Martîn
Image:Blason ville uk Sainte-Marie (Jersey).svg|Sainte Mathie
Image:Blason ville uk Saint-Ouen (Jersey).svg|Saint Ouën
Image:Blason ville uk Saint-Pierre (Jersey).svg|Saint Pièrre
Image:Blason ville uk Saint-Sauveur (Jersey).svg|Saint Saûveux
Image:Blason ville uk La Trinité (Jersey).svg|La Trinneté
Palestène

*  **Judaée**
*  **Judée**

La **Judaée** est eun des pais de la Palestène. Cha se troue achteu en Israël.

Chu noum li feut dounaé rapport oû Roioume dé Juda. Juda 'tait ieun des douoze gâs à Jacob, et dauns ses petiots, i 'nn'a qùi feutent roués d's Hébreus, coume lé roué Davy. Ampraés li, i devint roués de Juda. Chu roioume est dévenun la Judaée du temps de Jésus.

Quaund que les Romains s'envîntent, i noumintent eun gouoverneus de Judaée.
1162

|
**** |




Annaées 1140 | Annaées 1150 | **[[Annaées 1160]]** | Annaées 1170 | Annaées 1180



1157 | 1158 | 1159 | 1160 | 1161 | 1162 | 1163 | 1164 | 1165 | 1166 | 1167

 

----

*Chute page sé rapporte à l'annaée *'1162** du [[calendri grégorian]].''</div> 




== Histouère dé l'annaée : ==

=== Mounde ===
*

=== [[Ûrope]] ===
*
---------
=== [[Duchie de Normaundie]] ===
* 
===== [[Îles normaundes]] =====
*[[Guernési]] :
*[[Jèrri]] :

== Biâos-Arts & tchulteure ==

* 

== Scienches & techniques ==

*

== Naitaé et mort dé persounes fanmeuses ==

* **Viyiz les pannelaées espéciales, là-dessouos :'''
Dérouote (mé)

* la **Dérouote**
* **la Déroute**
* **la Dêroute**

La **Dérouote** est eun pas de mé de la Mé de la Maunche.

Ch'est coume eun mannyire de graund chena ente la têrre dé Cotentin et ses îles, Gùernesey et Jerry, et les pus petites itou, qùi sount à qùiques luues pus oû vouêt. Le crouèsement de chu pas-lo n'est paé tréjouos aisi, quaund la mé sâote. L'enreit le pus du est le Raz Bllaunchard, ente le naez de Jobouo et l'île d'Âorgny, que paé oeun bâté ne peut maême passaer en travêquant quand que la maraée est à contrébord du vent. Fâot espéraer ou byin touornaer sus les Casqùets.

Les ports y sount en noumbe, tant en Cotentin qù'és îles : Dielette (à Flleumaunville) ; Carteret ; Port-Ba ; Reingneville ; Graunville sus la Graund' Terre, et pis Sainte-Âone (à Âorgny) ; la Marina (oû Valle) ; Saint-Pierre-Port ; et déeus port à Jerry.
Manx

Lé **Manx** est eune langue Celtique qué nou pâle en l'Île dé Man. La langue quâsiment mouothit ès années 1970, mais nou-s'a ravigoté la langue dépis.
Langue gèrmannique

Les **langues Gèrmanniques** sont eune fanmil'ye dé langues des langues Îndo-Ûropéennes.

L'Angliais est l'pus pâlé des langues Gèrmanniques auve dans les 380 millions d'pâleurs. L'Allemand a dans les 120 millions d'pâleurs. Lé Hollandais a dans les 22 millions d'pâleurs. épis acouo l'Afrikaans auve dans les 16 millions. Les langues Gèrmanniques Scandinnaves (Dannouais, Norvégien, Suèdouais, Islandais et Faroais) ont dans les 25 millions.

Y'a des langues minnoritaithes parmi ieux: l'Scots et l'Scots d'Ulstèr, lé Frison, lé Luxembourgeouais, l'Fliamand, l'Alsacien, lé Bairis et d'aut's s'lon la définnition.

## Histouaithe

Les langues Gèrmanniques dêv'loppîtent d'eune langue proto-Gèrmannique pâlé dans l'Ûrope du Nord d'vant l'Christ. Les preunmié r'cords sont d'noms Gèrmanniques èrmèrtchis par d's auteurs Romains. La pus vielle înscription qu'j'avons est un nom sus eune casque Êtrusque. 

Pouor la  nou faîthait sèrvi des reunes à seule fîn d'êcrithe lus langues Gèrmanniques, mais l'êvêque Ulfilas înventit un a b c pouor la langue Gothique au . Y'a des langues tchi font acouo sèrvi des lettres spéciales à ieux mais les langues Gèrmanniques d'achteu sont êcrites pustôt atout l'a b c Latîn.

## Compathaîson

## R'mèrques
Saint Pétersbourg

**Saint Pétersbourg** (; en Russe: Санкт-Петербу́рг) est eune ville en Russie. Ch'est la deuxième pus grande ville par populâtion en Russie et la quatrième en Ûrope. La populâtion est dans les 4,6 millions d'gens.

## Histouaithe
La ville fut fondée par Pièrre lé Grand d'Russie lé 16 dé Mai (27 d'Mai dé l'almonnas Grégorien) 1703 à l'engoulême d'la riviéthe Néva sus les bords d'la Baie d'Fînlande d'la Mé Baltique. Lé Tsar avait vaîntchu dans la dgèrre contre la Suède et gaffit chu tèrritouaithe tchi donnait à la Russie la pôssibilité d'graie des caûchies sus la Mé Baltique, et s'lon les patholes du poète Alexandre Pouchkinne, "ouvri eune fénêt' à l'Ûrope".

Un fort, lé fort Pièrre et Paul, fut bâti et eune ville dêv'loppit s'lon les plians du Tsar sus l's îles à l'entou. 

En 1712 la nouvelle ville dévînt la capitale dé la Russie (à la pliaiche dé Moscou). Les Tsars attriotchîtent les miyeurs architectes à seule fîn d'embelli la ville. Saint Pétersbourg est connu pouor sén architectuthe Italienne, ses cannieaux et ses palais et mûsées.

Lé 18 d'Août (31 d'Août) 1914 lé nom d'la ville fut changi viyant qu'nou criyait qu'lé nom 'tait trop Gèrmannique s'lon l's avis du temps d'la Preunmié Dgèrre Mondiale. Lé nom ("ville à Pièrre") fut translaté en Slavon: *Petrograd*.

Au mais d'Novembre 1917 les Bolchéviques lanchîtent un co d'êtat à Saint Pétersbourg et rempliaichîtent lé Gouvèrnément pouor Achteu tch'avait gouvèrné l'pays (en prîncipe) dépis la tchête du Tsar. En 1918 lé nouvieau gouvèrnément r'muit la capitale d'èrtou à Moscou.

En 1924 auprès la mort d'Léninne, la ville fut r'bâptisie d'èrché et l'26 d'Janvyi ou d'vînt *Lénîngrad*.

Lé 6 d'Septembre 1991 la ville r'eût san preunmié nom: *Saint Pétersbourg*.
Bête sans héthèque

*Invertebrata*

Eune **bête sans héthèque** est un annima tchi n'a pon d'héthèque. 97% dé toutes les manniéthes d'annima sont sans héthèque; ch'est raîque les bêtes à héthèque (les paîssons, les reptiles, les amphibiens, les ouaîsieaux et les mammiféthes).

Ch'fut Jean-Baptiste Lamarck tchi cliâssifyit ches annimaux d'même en 1793 et identifyit 10 fanmil'yes dé bêtes sans héthèque.

## Tchiques fanmil'yes dé bêtes sans héthèque

* Porifera — êponges
* Cnidaria — leunes
* Platyhelminthes — pliats vèrs
* Nematoda — ronds vèrs
* Annelida — vèrs 
* Echinodermata — êtailes dé mé et tout chenna
* Mollusca — bêtes à êcale
* Arthropoda — însectes, pêtres, crabîn
* Bryozoa
Bourgaille

Eune **bourgaille** () est un fricot tch'est eune manniéthe dé sannouiche faite d'eune ronde grîlyie dé viande hadgie dans eune molle ban'se.

Nou dit qué l'originne d'la bourgaille 'tait à Hambourg en Allemangne où'est qu'nou m'ttait des buts d'viande dans eune ban'se et qu'chutte couôteunme fut emportée en Améthique par d's émigrés - et v'là tchi baillit au fricot l'nom *hamburger*. Lé fricot d'vînt populaithe ès fêtes et dans des pars car ch'tait praticabl'ye à mangi en s'pronm'nant. Y'a des gens tch'ont 'té proposés coumme l'înventeu d'la bourgaille, mais ch'est un fricot sîmpl'ye tch'éthait peu êt' r'înventé pus d'eune fais.

Tout coumme, la bourgaille 'tait populaithe en Améthique pouor la Preunmié Dgèrre Mondiale. Auprès la S'gonde Dgèrre Mondiale quand Ray Kroc acatit l'conmèrce ès fréthes McDonald et lanchit eune chaîne dé restaurants.

La bourgaille est grée l'pus souvent auve d'la viande dé vaque, mais y'a des bourgailles au poulet, à l'angné ou végétariennes. Nou peut ajouôter d'la salade et des sauces et ofûche eune tranche dé fronmage.

## Viyiz étout

* Mangi
Êcrého

L's Êcrého () sont des rotchièrs tchi sont partie du Bailliage dé Jèrri. L's Êcréhos sont eune partie d'la pâraisse d' Saint Martîn.

S'lon l' Dictionnaire Jersiais-Français, lé nom vînt probabliément du Vièr Norrouais - *sker* voulait dithe rotchi en mé et *hou*, île. Dans l' Mouoyen Âge, lé nom 'tait au sîndgulyi - *Eskerho* - probabliément viyant qu' ch'tait acouo eune île. Les mouaines avaient assez d'tèrre pouor y craître des lédgeunmes et pour garder eune veue pour dgèrni les batchieaux des rotchiers alentou. D'pis chu temps-là la mé l'a inondé et chein tchi nos reste est eune barre d'rotchi auve deux'trais maîsons tchi sont otchupées par des fanmil'yes Jèrriaises - ch'est pûstôt en êté qu' nou-s' y va passer tchiques jours *ès Êcréhos*.

## Liste des rotchièrs
*La Maîtr'Île
**Lé Châté d'La Maîtr'Île
*La Marmotchiéthe
*Lé Bliantch'Île
*L'Êtchièrviéthe
*La Chapelle
*Les Trais Greunes
*L'Ôsuet
*La Pointe dé L'Ôsuet
*La Grand' Naithe
*Lé Sond
*La P'tite Naithe
*Dottelu
*La Ronde Selliéthe
*Les Fôssés
*Lé Banc dé L'Êtchièrviéthe
*La Sablionniéthe
*La Bigorne
*Lé Tchian
*La Sardriéthe
*Lé Fou
*L'Èrbroussé
*Dgilemot
*La Porte, La Porte du Nord
*La Porte du Sud
*La Grand' Galaise
*La P'tite Galaise
*Lé Tronque Sond
*Lé Bouvet
*La Prêtrêsse
*Lé Mouaine
*L'Êtchièriéthe
*La Greune du Sond
*Frison
*Rocqueport, Rocque Port
*Blianchette
*Les Poulettes
*La Sèrt à rein du Nord
*Lé Tas d'Pais
*La Grève du Singe
*Lé Singe
*La Rocque dé L'Êtchet du Nord
*L'Êtché du Nord
*La Vielle
*Le Greune Noué
*La P'tite Mathe
*La Ronde Mathe
*La Tête dé La Mathe, La Tête dé La Grand' Mathe
*Les Mathes Gaudin
*Lé Blianc Gant
*La Vèrte
*La P'tite Brecque
*La Grand' Brecque
*La Tchiêrêsse
*La Pâssagiéthe
*Lé Pâssage
*La Mathe Pallot
*Lé Moulin, Lé Moulin Raulîn
*La Grand' Mathe
*La P'tite Tête
*La Grôsse Tête
*Les Gravelés
*Lé Mèr
*Lé Colombyi
*Badgie
*La P'tite Côte
*La Grand' Côte
*La Câsaque au Soudard
*Les Tombes
*La P'tite Tête des Vases
*La Grôsse Tête des Vases
*Les Brayes ès Boeufs
*Lé Pointu
*Les Vases
*La Ronde, La Ronde Rocque
*Lé Moussu
*La Froutchie
*La D'mié Froutchie
*Les Clièrs
*L'Aigl'ye
*Les Grands Trépièrs
*Les P'tits Trépièrs
*La Vraicque
*Lé Téton
*La Pliatte Aigl'ye
*Les D'mies
*La Greune du Seur-Vouêt
*La Brébis
*Les Secs Allain
*La Greune Allain
*Les Maillottes
*Lé Pliat Hommet
*Lé Gros Gris
*Lé Hutchet d'l'Êst
*Lé Hutchet du Ouêst
*La P'tite Rousse
*La Greune ès Feuvres
*L'Êtacqu'sé
*La Grand' Rousse
*Lé Trait
*Les Fièrcots
*La Greune du Nord-Vouêt
*L'Êto
Adolphus Curry

**Adolphus Curry** (1848-1910) 'tait un architecte Jèrriais. Lé janne Dâlpheusse 'tait l'fis d'un couôtuthyi. I' s'en fut êtudier l'architectuthe à Norhantonne et Manchester, et travaillit dans la bâtithie d'caûchies à Cardiff. I' r'vînt en Jèrri en 1881.

Parmi san travas:
*l'èrbâtithie (1901) d'la stâtion du c'mîn d'fé à Saint Hélyi (achteu Tourisme dé Jèrri)
*l'Opétha d'Jèrri
*l'églyise Saint Paul dans lé Neu C'mîn à Saint Hélyi
*lé Clobe Victoria
*lé Collège ès Fil'yes (au Rouoge Bouoillon)
*l'Oph'linnage Sacré Coeur (au Rouoge Bouoillon)
*lé Collège Highlands
*lé piédestal d'la statue d'la Reine Victoria (1890)
*lé piédestal du monument Baudains
John Everett Millais

Messire **John Everett Millais** (1829-1896), Baronnet, 'tait un peintre. I' d'vînt Président d'l'Académie Rouoyale à Londres.

San péthe, John William Millais, d'La Couaie, Saint Hélyi, allit à Hantonne. Lé p'tit John fut né là l'8 d'Juîn 1829. Quand il avait 4 ans, la fanmil'ye èrvînt en Jèrri. Lé p'tit John pâssit raîque 2 journées à l'êcole; lé deuxième jour, i' mordit l'maît et auprès chenna i' fut êdutchi à la maîson. I' mouontrait du talent dans la dessinn'nie.

La fanmil'ye èrmuit à Londres et à l'âge dé 11 ans, John fut enrouôlé dans l's êcoles d'l'Académie Rouoyale. Pouor l'âge dé 16 ans, la vendue d'portraits au janne John payait les dêbours du mênage. À l'âge dé 17 ans san preunmié portrait fut atchilyi à l'Exhibition d'l'Académie. Auve sén anmîn, William Holman Hunt, i' fondit la Fratèrnité des Pré-Raphaëlites. San portrait d'1849 *Lé Christ siez ses pathents* êmoûtchit du d'bat dans l'monde artistique.

Pouor 1859 i' changit d'manniéthe – ses portraits d'vîntent pus populaithes et i' d'vînt hardi riche. *La Jannèche dé Raleigh* est eune exempl'ye dé ses portraits historiques – et mouontre sén întéthêt dans ses réchinnes Jèrriaises. I' pâlait Jèrriais auve ses anmîns d'Jèrri et partitchuliéthement auve Lillie Langtry quand i' fit san portrait; dans *L'Ordre d'èrlâche* (1853) i' copyit la sîngnatuthe d'Tomkyns Hilgrove Turner, Lieut'nant Gouvèrneux d'Jèrri en 1815; i' fit eune illustrâtion d'Wace pouor un livre dé Jean Sullivan.

En 1855 i' s'mathyit auve Euphemia (Effie) Chalmers Gray dé tchi l'mathiage auve John Ruskin avait 'té scandaleusement annulé. Il' eûtent 7 êfants.

En 1853 i' d'vînt un Parchonnyi d'l'Académie Rouoyale; en 1863 un Académicien. En 1885 i' d'vînt un Baronnet. En 1896 i' d'vînt l'Président d'l'Académie Rouoyale, mais un mauvais ma d'la gorge fut dêcouvèrt ch't' année-là et i' mouothit l'13 d'Août. I' fut entèrré dans la Cathédrale Saint Paul à Londres.


Sir John Everett Millais 002.jpg|*Lé Christ siez ses pathents*, 1849
Sir John Everett Millais 003.jpg|*Ophélia*, 1852
Lillie Langtry by Millais.jpg|*A Jersey Lily* (Lillie Langtry), 1878
Ph'lippe Valpy dit Janvrîn

**Ph'lippe Valpy dit Janvrîn** (1677-1721) 'tait un cap'taine dé navithe.

I' fut né à Saint Brélade en 1677, lé fis d'Jacques Valpy dit Janvrîn et Mathie L'Couteu. I' s'mathyit auve Lîzabé Orange à Saint Brélade lé 27 dé Septembre 1710; il' eûtent 5 êfants.

En 1721, i' 'tait l'Cap'taine dé l' *Esther*. Viyant l's achies d'maladie, y'avait eune quémande dé quarantaine dé batchieaux en Jèrri. L' *Esther* èrvénait d'Nantes, et l'Cap'taine Valpy dit Janvrîn proposit d'pâsser la quarantaine dans lé hâvre dé Belcroûte. Achouêmi par la maladie auprès deux jours, Ph'lippe Valpy dit Janvrîn mouothit l'25 d'Septembre, mais nus n'osait qu'si san corps. Par la pèrmission du Lieut'nant Gouvèrneux, l'corps fut entèrré sus l'Île au Dgèrdain l'27 dé Septembre. Sa bouonnefemme êrigit eune sépultuthe sus l'île par la siette à la mémouaithe dé s'n  houmme èrgretté.

La tou bâtie sus l'île dêtruisit la sépultuthe, mais oulle est acouo mênommée la "Tombe à Janvrîn".
Île au Dgèrdain

L' **Île au Dgèrdain** (; en Français: *Île au Guerdain*; mênommée en Angliais: *Janvrin's Tomb*) est eune fausse île au Portélet, Saint Brélade en Jèrri. 

En 1721 Ph'lippe Valpy dit Janvrîn fut entèrré sus l'îlot. Sa sépultuthe 'tait un mèr jusqu'à la bâtithie d'eune tou d'vièrs 1808-1811.
Portûndgais

*  **portugùais**
*  **Portûndgais** ()

Lé **Portûndgais** est eune langue Romanne tch'a s'n originne en Galicie et l'nord du Portûnga. Achteu ch'est la siêxième langue du monde (y'a pus d'200 millions d'gens tchi l'pâlent), et la preunmié langue en Améthique du Sud (51% d'la populâtion du continnent). L'empithe du Portûnga fondé par les conmèrchants et colonnistes ès  et  êtrueûlit la langue lé travèrs du monde.

Lé Portûndgais est eune langue officielle dans ches pays-chîn:
* Angola
* Brési
* Dginnée-Bissau
* Mozambique
* Portûnga
* Saint Thonmas et l'Prînce
* Vèrt Cap
* Macaû (Chinne) auve lé Chinnouais
* Timor d'l'Êst auve lé Tétum
Nou l'pâle étout en d'aut's pays.

Y'a des difféthences entré l'Portûndgais qu'nou pâle en Améthique du Sud et l'chein qu'nou pâle dans l'Vièr Monde.

Lé Portûnga d'vînt un rouoyaume îndépendent en 1143, et en 1290 l'rouai fondit la preunmié unnivèrsité et procliâmit qu'la langue du pays éthait nom Portûndgais et s'sait officielle.
John Laird, Baron Laird d'Artigarvan

L' **Lord Laird** est un politicien Nord-Irlandais, membre d'la Chambre des Lords du Rouoyaume Unni et supporteux d'la langue Scots d'Ulstèr.

**John Laird** fut né l'23 d'Avri 1944. San péthe, Norman D. Laird, dévînt député du parlément d'l'Irlande du Nord pouor lé distrit d'Ste Anne, Belfast. Ayant 'té bantchi, John Laird sé mînt sus les rangs en 1970 pouor rempliaichi san péthe dans l'parlément quand san péthe mouothit. Auprès l'abolition du parlément d'l'Irlande du Nord en 1972, i' fut êlu en 1973 à l'Assembliée d'l'Irlande du Nord dans l'Belfast du Vouêt. Auprès la tchête d'l'Assembliée, i' travaillait dans l'Parti Unnionniste d'Ulstèr (Ulster Unionist Party).

I' mênagit eune compangnie d'èrlâtions publyiques, *John Laird Public Relations*, 1976-2005.

I' 'tait président du *[[Boord o Ulstèr-Scotch]]* 1999-2004.

I' fut êl'vé à la Chambre des Lords (titre à vie) en 1999 auve lé titre du **Baron Laird d'Artigarvan**.
Josué George Falle

**Josué George Falle** (1820-1903) 'tait un Juge, Connêtabl'ye et Député.

I' fut né à Saint Saûveux en Jèrri en 1820 (bâptîsi à Saint Saûveux l'12 dé Dézembre), lé fis d'Josué Falle et Esthèr Bèrtram. En 1838 il allit jouaindre la Compangnie Falle, fondée par ses oncl'yes R'chard et Élie à Tèrre-Neuve en 1830. Auprès lus morts i' 'tait en chèrge d'la compangnie et sa pêque dé mouothue à la Côte. En 1848 i' d'vînt membre d'l'Assembliée Législative d'la Tèrre-Neuve.

Pus tard, i' r'vînt en Jèrri et s'mathyit auve Mathie Lîzabé Godfray. Il' eûtent 3 êfants. En 1864 i' fut êlu Député d'Saint Hélyi et auprès 9 mais êlu Connêtabl'ye dé Saint Hélyi. Duthant sa Connêtablyie la Salle Pârouaîssiale fut bâtie, lé *Lower Park* fut grée et la restaurâtion du Templ'ye Pârouaîssial fut entréprînse. 

En 1873 i' fut êlu Juge, et pouor les trente ans tchi siévaient i' m'nait les consèrvateurs. Il opposait l'usage d'la langue Angliaîche dans l's Êtats d'Jèrri; i' souôt'nait les Recteurs dans l'Assembliée, et tout changement d'la constitution. Tout coumme, i' proposait d's amendements dans la louai, et en partitchulyi la louai sus les testaments, et présidait l'Conmité des Caûchies auve hardi d'expéthience.

En 1893 i' baillit à La Sociêté Jèrriaise sa maîson dans lé C'mîn d'la Caûchie pouor san mûsée.

I' mouothit l'15 dé Févri 1903. San fis, Bèrtram Godfray Falle, d'vînt membre du parlément du Rouoyaume Unni pouor Porchémue, et pus tard l'Baron Portsea.

## Réféthences
Préhistouaithe

La **préhistouaithe** est, s'lon l's avis, l'temps d'vant l'histouaithe.

Y'en a tchi dithent qu'la préhistouaithe quémenche auve les preunmié tchultuthes humaines et duthe jusqu'à l'întroduction d'l'êcrithie. Y'en a tchi dithent qu'la préhistouaithe est tout l'temps d'vant l'êcrithie.

L'êcrithie a c'menchi à des difféthentes dates lé travèrs du monde, et don la préhistouaithe est difféthente s'lon les tchultuthes.

## Viyiz étout
* Archéologie
* Âge dé Bronze
* Âge dé Fé
* Âge dé Pièrre
Mîntchièrs

Les **Mîntchièrs** (; en Français: *Minquiers*) sont des rotchièrs en mé du Bailliage dé Jèrri. I' sont partie d'la Pâraisse dé Grouville.

Lé nom des Mîntchièrs veint ofûche des *mèrtcheurs*, ofûche du vièr Bréton: *minihi* (sanctuaithe)

## Liste des rotchièrs
*La Maitrêsse Île / La Maîtr' Île
** Lé Faro 
** La Pile des Plianques 
* La Bâsse Nord et Sud des Cancalais 
* La Bâsse Nord-Êt des Caux 
* La Cârrée 
* La Cheunm'née 
* La Dérée Angliaîche 
* La Dérée Française
* La Fosse du Fou 
* La Grande Vass'lîn 
* La Greune à Cro 
* La Greune dé Norman 
* La Greune dé Turbot 
* La Greune des D'cos 
* La Greune du Braye 
* La Greune du Nord-Vouêt 
* La Greune Gauvîn 
* La Greune Mathie 
* La Greune Tas 
* La Haute Greune 
* La J'tée dé Bas 
* La J'tée des Fontaines
* La Pipette
* La Pliate à Sablion 
* La Ronde 
* La Rouoge Froutchie 
* Lé Caux des Mîntchièrs 
* Lé Faucheux / Les Faucheurs 
* Lé Fidgi 
* Lé Fièrcot 
* Lé Fou 
* Lé Grand Gouoillot 
* Lé Niêsant du Nord
* Lé Pâssage du Turbot 
* Lé P'tit Gouoillot 
* Lé P'tit Tas 
* Lé P'tit Vass'lîn 
* Les Brisants du Nord 
* Les Brisants du Sud 
* Les Brisants du Vouêt 
* Les D'cos 
* Les D'mies 
* Les Huppées 
* Les Maîsons 
* Les Trais Greunes 

## Lian hors
*La Section de la langue Jèrriaise de la Société Jersiaise
Généralitaé d'Alençoun

La **généralitaé d'Alençoun** 'tait eune généralitaé du pais de Normaundie, ente 1636 et 1790. 

O se trouait souos la duutioun d'eun intendaunt, qùi demeurait à Alençoun, et qùi 'tait envyié lo pa le roué de Fraunce, pouor lé gouvernément de sa Normaundie. 

Dé depis 1542, la Normaundie 'tait partagie ente déeus généralitaés, Caen, et la syine dé Rouen, sus la ĥâote et la basse Normaundie. En 1636, eun morcé des déeus feut prins pouor faire la généralitaé d'Alençoun, aveu l'avenaunt d'eun bouot du Perche.

L'intendaunt d'Alençoun s'otchupait eun miot de politique et surtouot d'archeveî l'ergent d's impôts. La tournaée 'tait faîte par d's éleus. Ch'est pouorqùi que la généralitaé d'Alençoun se lotageait en neuf électiouns : Alençoun, Argentan, Bernay, Conches, Doumfrount, Falaise, Lisieux, Mortagne et Verneuil.

## Liste d's intendaunt d'Alençoun
*Pierre Thiersaut - 1636-1643
*Jacques Favier-Duboulay - 1643-1666
*Bernard-Hector de Marle de Versigny - 1666-1671
*Michel Colbert de Villacerf - 1672-1676
*Claude Meliand de Bréviande - 1676-1677
*Antoine Barillon de Morangis - 1677-1683
*Michel-André Jubert de Bouville - 1684-1689
*Jean-Baptiste de Pommereuil - 1689-1699
*Anne Pinon de Quincy - 1700-1702
*Nicolas-Prosper Bauyn d'Angervilliers - 23/03/1702 - 05/1705
*Pierre-Hector le Guerchois - 08/1705 -1706
*Michel-André Jubert de Bouville - 1706-1713
*Paul-Esprit Feydeau de Brou - 1713-1715
*Étienne Hiacinthe Antoine Foullé de Martangis - 11/1715 -1717
*Jacques Barberie de Courteille - 1717-1720
*Michel-Gervais Robert de Pommereuil - 01/1720 -1726
*Louis-François Lallemant de Levignen - 1727-1766
*Antoine-Jean-Baptiste Alexandre Julien - 1766-1790
Robert Ranulph Marett

**Robèrt Ranulph Mathet** (13 dé Juîn 1866 – 18 d'Févri 1943) 'tait un r'chèrcheux anthropologique.

I' fut né l'13 dé Juîn 1866 au Blianc Pîngnon, La Haule, Saint Brélade, lé seul fis d'Messire Robèrt Pipon Mathet et Julia Anne Mathet. Auprès eune êducâtion au Collège Victoria i' gângnit eune pliaiche à l'Unnivèrsité d'Oxford (au Collège dé Balliol) où'est qu'il êtudyit l'Latîn et gângnit des prix (parmi ieux un prix pouor eune poésie en Latîn entouor Jèrri et l's Îles d'la Manche tchi les compathait auve les Îles ès Beinheutheurs des anciens).

I' 'tait pouor siéthe la cârriéthe dé san péthe dans la louai et i' d'vînt un avocat Angliais en 1885 et un avocat Jèrriais en 1891. Mais ch't' année-là, l'Collège d'Exétèr à Oxford lé nommit Parchonnyi du Collège et i' lanchit des lectuthes en philosophie.

En 1892 i' d'vînt douoyen du collège et en 1893 ses êtudes dans la philosophie des peupl'yes app'lés à chu temps-là prînmitifs l'înspithîtent à faithe un var vèrs l'anthropologie. Viyant qu'l'êtude d'la philosophie à l'unnivèrsité n'atchilyait dgéthe autcheune aut' chose qu'la cheinne des Grècs et des Romains, y'avait du hèrtchîn quand nou réalîsit qu'Mathet 'tait à ensîngni un sujet si prînmitif. Mais Mathet pèrsuadit l'unnivèrsité d'accepter l'anthropologie coumme sujet.

Il êcrivit un tas d'papièrs et d'livres entouor lé sujet et fut învité d'donner des lectuthes à Cambridge, en Êcosse, en Irlande et ès Êtats Unnis.

En 1910 et 1911 il aîdgit la dêfouithie archéologique à La Cotte dé Saint Brélade, et tcheûtit des sou pouor souôt'nîn l'travas. Et en Jèrri i' continnuait d'garder un întéthêt dans la vie tchultuthelle. Il avait héthité l'Mangni d'La Haule d'sa méthe et i' remplyit la maîson atout eune collection d'portraits et d'livres entouor Jèrri. Il espéthait pouver fonder eune unnivèrsité ou collège d'êtudes en Jèrri, mais sans sa présence continnuelle en Jèrri rein d'ité n'tait praticabl'ye. I' s'assèrmentait coumme avocat à l'Assise d'Héthitage rédguliéthement.

En 1913 i' d'vînt un Docteu ès Scienches. En 1928 i' d'vînt l'Recteu (ch'est à dithe lé Président) du Collège d'Exétèr et gardit l'honneu jusqu'à sa mort. I' 'tait Président d'La Sociêté Jèrriaise 1929-1931.

I' mouothit l'18 d'Févri 1943.
Walter William Ouless

**Walter William Ouless** (21 Septembre 1848 – 25 Dézembre 1933) 'tait un peintre dé portraits d'gens.

W.W. Ouless fut né l'21 dé Septembre à Saint Hélyi, l'fis d'Philip John Ouless, lé peintre, et Cat'linne Savage. I' fut êdutchi au Collège Victoria épis s'en fut à Londres à l'âge dé 17 entrer dans l's êcoles d'l'Académie Rouoyale. En 1869 un portrait par li fut atchilyi pouor l'Exhibition d'l'Académie. I' c'menchit par faithe des portraits d'histouaithe ou sus des sujets d's Êcrituthes, mais i' gângnit sa r'putâtion par ses portraits d'gens.

I' d'vînt un Associé d'l'Académie en 1877 et Académicien en 1881.

I' fit un tas d'portraits d'grand's gens: lé Cardinna Newman, lé Cardinna Manning, lé Lord Kelvin, Charles Darwin, Thomas Hardy, lé Prînce dé Galles et d'aut's.

I' mouothit à Londres lé 25 dé Dézembre 1933. Sa fil'ye Catherine Ouless dévînt un peintre étout.
Jean Le Capelain

**Jean Le Capelain** (5 Octobre 1812 – 17 Octobre 1848) 'tait un peintre Jèrriais. i' fut né à Saint Hélyi en 1812,lé fis d'Samuel Le Capelain et Lîzabé Anne Pinkney.

Sa manniéthe dé peindrie 'tait romantique et nou l'compathit à J.M.W. Turner, viyant qu'il aimait l's êffets d'lueu et d'bliâse. Ses portraits 'taient pustôt d'Jèrri, mais i' viageait étout et fit des portraits en Êcosse et en Galles.

I' travaillait dans un appartément au haut dé l'Hôtel Calvados sus la carre d'la Rue Trousse Côtillon et la Rue des Trais Pigeons (où'est qu'lé but du Bâtisse des Êtats est achteu).

Quand la Reine Victoria vîsitit Jèrri en 1846, l's Êtats d'Jèrri c'mandîtent eune collection d'veues d'Jèrri. Le Capelain fit dgiêx-neuf veues d'Jèrri et siêx portraits d'la vîsite même. Ches aquarelles fûtent présentées à la Reine. Nou-s'en fit étout des lithographes des portraits et les publyîtent dans un livre: *The Queen's Visit to Jersey, drawn by J. Le Capelain, published by Philip Falle, Jersey, 1847*, dé tchi Le Capelain couleuthit à la main tchiques copies.

Ayant atchilyi ches portraits, la Reine quémandit eune séthie d'portraits d'Ouitte, mais tandi qu'i' 'tait à travailli sus, Le Capelain fut afflyigi d'conseunmtion. I' mouothit l'17 d'Octobre 1848 dans la Rue des Trais Pigeons à Saint Hélyi.

Eune souscription (dé tchi Henri Luce Manuel 'tait s'grétaithe) tcheûtit £210 pouor eune gal'lie. I' n'y'avait pon assez d'sou pouor bâti eune gal'lie et don nou-s'acatit eune collection d'portraits tchi sont exhibés dans la Salle Pârouaissiale dé Saint Hélyi.
Abraham De Gruchy

**Abraham Dé Gruchy** (29 d'Septembre 1780 – 9 d'Octobre 1864) 'tait un marchand d'Jèrri et fondateu d'la grande boutique siez *D'Gruchy*.

Abraham 'tait l'fis dé Ph'lippe Dé Gruchy d'Saint Saûveux et Lîzabé L'Gé. Il ouvrit eune boutique en 1810 à Saint Pièrre. Lé Génétha Don 'tait parmi ses pratiques. En 1825, il ouvrit eune boutique dans la Grand' Rue à Saint Hélyi tchi vendait d's habits pouor des mêssieurs et des danmes faits par un couôtuthyi qu'il emplyiait à Londres. Eune année pus tard, lé conmèrce èrmuit dans la Rue d'Driéthe, où'est qu'il est au jour d'aniet. Abraham, auve les finnances dé Jean L'Bro, l'oncl'ye à sa bouonnefemme, agrandit la boutique en acatant les maîsons ès vaîsîns et pouor 1854 nou pouvait entrer dans la boutique dé trais rues: la Rue d'Driéthe, la Rue Dumathès et l'Neu C'mîn.

En 1851 i' 'tait parmi les conmèrçants tch'annoncîtent qu'i' n'lus en allaient d'aut' atchilyi les livres tournois, mais lé hèrtchîn êmoûtchi l'pèrsuadit d'changi d'avis.